钦定古今图书集成/明伦汇编/氏族典/第079卷 > 吴激
## 钦定古今图书集成/明伦汇编/氏族典/第079卷 > 吴激

按《金史吴激传》，“激字彦高，建州人。父栻，宋进士，官终
朝奉郎，知苏州。激，米芾之婿也。工诗能文，字画俊逸，
得芾笔意。尤精乐府，造语清婉，哀而不伤。将宋命至
金，以知名留不遣，命为翰林待制。皇统二年，出知深
州，到官三日卒。诏赐其子钱百万、粟三百斛、田三顷，
以周其家。有《东山集》十卷行于世。”东山，其自号也。